CELEX: 32012D0474
Language: sl
Date: 2012-08-13 00:00:00
Title: 2012/474/EU: Izvedbeni sklep Komisije z dne 13. avgusta 2012 o odobritvi načrtov vzorčenja za tehtanje ribiških proizvodov v skladu s členom 60(1) in (3) Uredbe Sveta (ES) št. 1224/2009 ter nadzornih načrtov za tehtanje ribiških proizvodov v skladu s členom 61(1)Uredbe (ES) št. 1224/2009 s strani Komisije (notificirano pod dokumentarno številko C(2012) 5568)

15.8.2012   
            
            
               SL
            
            
               Uradni list Evropske unije
            
            
               L 218/17
            
         IZVEDBENI SKLEP KOMISIJE
   z dne 13. avgusta 2012
   o odobritvi načrtov vzorčenja za tehtanje ribiških proizvodov v skladu s členom 60(1) in (3) Uredbe Sveta (ES) št. 1224/2009 ter nadzornih načrtov za tehtanje ribiških proizvodov v skladu s členom 61(1)Uredbe (ES) št. 1224/2009 s strani Komisije
   (notificirano pod dokumentarno številko C(2012) 5568)
   (Besedilo v angleškem, estonskem, finskem, litovskem, nemškem, nizozemskem, poljskem in švedskem jeziku je edino verodostojno)
   (2012/474/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 60(1) in (3) ter člena 61(1) Uredbe,
   ob upoštevanju načrtov vzorčenja in nadzornih načrtov, ki so jih predložile države članice,
   ob upoštevanju naslednjega:
   
               (1)
            
            
               V skladu s členom 60(1) in (2) Uredbe (ES) št. 1224/2009 mora država članica zagotoviti, da so vsi ribiški proizvodi ob iztovarjanju, preden se skladiščijo, prevažajo ali prodajo, stehtani na napravah, ki jih odobrijo pristojni organi, razen če država članica ni sprejela načrta vzorčenja, ki ga je odobrila Komisija in temelji na metodologiji, ki temelji na oceni tveganja, določeni v členu 76(1) Izvedbene uredbe Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (2) v povezavi s Prilogo XIX k navedeni uredbi.
            
         
               (2)
            
            
               V skladu s členom 60(3) Uredbe (ES) št. 1224/2009 lahko države članice dovolijo, da se ribiški proizvodi stehtajo na krovu ribiškega plovila, z odstopanjem od splošne obveznosti tehtanja iz člena 60(1) in pod pogojem, da je država članica sprejela načrt vzorčenja v skladu s členom 60(1), ki ga je odobrila Komisija in temelji na metodologiji, ki temelji na oceni tveganja, določeni v členu 76(2) Izvedbene uredbe (EU) št. 404/2011 v povezavi s Prilogo XX k navedeni uredbi.
            
         
               (3)
            
            
               V skladu s členom 61(1) Uredbe (ES) št. 1224/2009 lahko države članice dovolijo, da se ribiški proizvodi stehtajo po prevozu s kraja iztovarjanja, če se prevažajo v namembni kraj na ozemlju zadevne države članice in če je ta država članica sprejela nadzorni načrt, ki ga je odobrila Komisija in temelji na metodologiji, ki temelji na oceni tveganja, določeni v členu 77(1) Izvedbene uredbe (EU) št. 404/2011 v povezavi s Prilogo XXI k navedeni uredbi.
            
         
               (4)
            
            
               Načrti vzorčenja Nemčije (14.11.2011), Irske (7.11.2011), Litve (11.1.2012), Nizozemske (18.1.2012), Poljske (5.3.2012), Finske (7.11.2011) in Združenega kraljestva (15.12.2011) ter nadzorni načrti Nemčije (14.11.2011), Estonije (15.12.2011), Irske (7.11.2011), Poljske (5.3.2012), Finske (7.11.2011) in Združenega kraljestva (15.12.2011) so bili predloženi Komisiji v odobritev. Ti načrti so v skladu z ustreznimi metodologijami, ki temeljijo na oceni tveganja. Zato bi jih bilo treba odobriti.
            
         
               (5)
            
            
               Ta sklep pomeni odločitev o odobritvi v smislu člena 60(1) in (3) ter člena 61(1) Uredbe (ES) št. 1224/2009.
            
         
               (6)
            
            
               Komisija mora spremljati izvajanje načrtov vzorčenja in nadzornih načrtov tako glede njihovega učinkovitega izvajanja kot tudi rednega pregleda s strani zadevne države članice. Zato bi morale države članice poročati Komisiji o izvajanju teh načrtov –
            
         SPREJELA NASLEDNJI SKLEP:
   Člen 1
   1.   Načrti vzorčenja za tehtanje ribiških proizvodov, ki so jih v skladu s členom 60(1) Uredbe (ES) št. 1224/2009 sprejeli Nemčija, Irska, Litva, Poljska, Finska in Združeno kraljestvo, se odobrijo.
   2.   Načrti vzorčenja za tehtanje ribiških proizvodov na krovu ribiškega plovila, ki so jih v skladu s členom 60(3) v povezavi s členom 60(1) Uredbe (ES) št. 1224/2009 sprejeli Nemčija, Irska, Litva, Nizozemska in Združeno kraljestvo, se odobrijo.
   3.   Nadzorni načrti za tehtanje ribiških proizvodov po prevozu v namembni kraj na ozemlju zadevne države članice, ki so jih v skladu s členom 61(1) Uredbe (ES) št. 1224/2009 sprejeli Nemčija, Estonija, Irska, Poljska, Finska in Združeno kraljestvo, se odobrijo.
   Člen 2
   Države članice iz člena 1 Komisiji pošljejo poročilo o izvajanju načrtov vzorčenja in nadzornih načrtov iz člena 1 pred 1. aprilom 2014.
   Člen 3
   Ta sklep je naslovljen na Zvezno republiko Nemčijo, Republiko Estonijo, Irsko, Republiko Litvo, Kraljevino Nizozemsko, Republiko Poljsko, Republiko Finsko in Združeno kraljestvo Velika Britanija in Severna Irska.
   
      V Bruslju, 13. avgusta 2012
      
         
            Za Komisijo
         
         Maria DAMANAKI
         
            Članica Komisije
         
      
   
   
      (1)  UL L 343, 22.12.2009, str. 1.
   
      (2)  UL L 112, 30.4.2011, str. 1.